Atès que l'Ordre de 6 d'octubre de 1986, sobre regulació de les agrupacions de defensa forestal (ADF) crea la figura de l'ADF;
Atès que la Llei 6/1988, de 30 de març, forestal de Catalunya, crea el registre d'ADF i atorga a les ADF personalitat jurídica i plena capacitat d'obrar;
Vistes les diferents línies d'ajudes del Departament de Medi Ambient i Habitatge que han invertit en la construcció de punts d'aigua per a la prevenció i extinció d'incendis forestals, completant una xarxa bàsica que abasta gran part del territori;
Donat que la xarxa bàsica de punts d'aigua per a la prevenció i extinció d'incendis forestals necessita d'actuacions de manteniment per assegurar la seva plena operativitat i actualment no hi ha cap línia d'ajudes que ho contempli;
Atès el que disposa el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s'aprova el Reglament de la Llei general de subvencions;
D'acord amb l'article 92.3 del Text refós de la Llei de finances públiques de Catalunya,
Aprovar les bases reguladores de les subvencions a la reparació i el manteniment dels punts d'aigua de la xarxa bàsica de prevenció i extinció d'incendis forestals que consten a l'annex de la present Ordre.
Bases reguladores de les subvencions per a la reparació i el manteniment dels punts d'aigua de la xarxa bàsica de prevenció i extinció d'incendis forestals..1 Objecte de les subvencions
Aquestes subvencions tenen per objecte la reparació i el manteniment dels punts d'aigua de la xarxa bàsica de prevenció i extinció d'incendis forestals..2 Actuacions subvencionades
2.1 Poden ser objecte de les subvencions regulades en aquestes bases les actuacions de reparació i manteniment dels punts d'aigua de la xarxa bàsica de prevenció i extinció d'incendis forestals indicades a la base 2.3 que permetin l'assoliment de les condicions següents:
a) La capacitat mínima útil de 120 metres cúbics, amb el benentès que un 80% de la qual ha d'estar garantida a l'època d'alt risc d'incendi forestal.
b) La finalitat principal del punt d'aigua és la prevenció i extinció d'incendis forestals.
c) El punt d'aigua ha de permetre l'accés terrestre i aeri als mitjans de prevenció i extinció d'incendis forestals.
2.2 Només seran objecte de subvenció aquells projectes que garanteixin que amb l'execució de les actuacions subvencionades poden complir tots els requisits de la base 2.1, tenint en compte de la limitació establerta a la base 4.2.
2.3 Les actuacions subvencionables són les següents:
a) Impermeabilització dels punts d'aigua.
b) Buidat i neteja dels elements caiguts a l'interior del punt d'aigua que han suposat una pèrdua en la capacitat d'emmagatzemar aigua de més del 25% de la capacitat inicial.
c) Mesures per garantir l'autoabastament dels punts d'aigua.
d) Instal·lació o reparació d'hidrants i/o rampes d'accés entre d'altres actuacions que facilitin la càrrega dels mitjans terrestres d'extinció.
e) Eliminació mecànica de la vegetació que dificulti l'accés terrestre i aeri als mitjans de prevenció i extinció d'incendis forestals.
f) Instal·lació de rampes de sortida de fauna que hi pugi caure dins del punt d'aigua.
g) Tancaments i senyalitzacions.
h) Qualsevol altra reparació i manteniment d'un punt d'aigua de la xarxa bàsica que millori la seva operativitat.
2.4 No seran subvencionables alhora dos o més punts d'aigua que es trobin a menys de 2,5 km en línia recta d'un de l'altre.
Per a aquest cas només serà subvencionable el punt amb més prioritat dels dos punts sol·licitats d'acord amb el repartiment de prioritats que es fa a la base 8.
2.5 No serà subvencionable la reparació i el manteniment de punts d'aigua que es trobin a més de 500 metres de terrenys forestals.
2.6 Les subvencions regulades per la present Ordre seran compatibles amb altres subvencions, ajudes, ingressos o recursos per a les mateixes finalitats, procedents de qualsevol administració o ens públic o privat, nacional, de la Unió Europea o d'organismes internacionals, sempre que les quantitats, aïllades o en concurrència, no superin el cost de l'actuació a desenvolupar pel beneficiari..3 Destinataris
Poden optar a les subvencions regulades en aquestes bases les ADF que reuneixin els requisits següents:
a) Les ADF han d'estar legalment constituïdes i inscrites al registre d'ADF de la Direcció General del Medi Natural del Departament de Medi Ambient i Habitatge, i tenir la Junta Directiva actualitzada a l'esmentat registre.
c) No trobar-se en cap de les circumstàncies previstes a l'article 13 de Llei 38/2003, de 17 de novembre, general de subvencions.
d) Tenir en el seu àmbit territorial, punts d'aigua de la xarxa bàsica de prevenció i extinció d'incendis forestals que actualment necessitin ser reparats o mantinguts per ser totalment operatius..4 Despeses subvencionables i quantia dels ajuts
4.1 Els ajuts per a la reparació i manteniment dels punts d'aigua de la xarxa bàsica de prevenció i extinció d'incendis forestals assoliran el 100% de la despesa pressupostada fins a una quantia màxima diferenciada en funció de les actuacions que se sol·licitin:
a) Impermeabilització del punt d'aigua: fins a 3.000 euros.
b) Buidat i neteja dels elements caiguts a l'interior del punt d'aigua que han suposat una pèrdua en la capacitat d'emmagatzemar aigua de més del 25% de la capacitat inicial: fins a 1.000 euros.
c) Mesures per garantir l'autoabastament dels punts d'aigua: fins a 1.000 euros.
d) Instal·lació o reparació d'hidrants i/o rampes d'accés entre d'altres actuacions que facilitin la càrrega dels mitjans terrestres d'extinció: fins a 2.000 euros.
e) Eliminació mecànica de la vegetació que dificulti l'accés terrestre i aeri als mitjans de prevenció i extinció d'incendis forestals: fins a 500 euros.
f) Instal·lació de rampes de sortida de fauna que hi pugi caure dins del punt d'aigua: fins a 500 euros.
g) Tancaments i senyalitzacions: fins a 500 euros.
h) Altres actuacions: fins a 500 euros.
4.2 Al mateix punt d'aigua es podran destinar un màxim de 4.000 euros.
4.3 L'import màxim que pot rebre el mateix sol·licitant no podrà ultrapassar els 12.000 euros.
4.4 L'IVA que gravi el valor de les despeses no és subvencionable, excepte si el beneficiari de la subvenció és consumidor final..5 Sol·licituds
5.1 Les sol·licituds de subvencions s'han de formular en el model normalitzat que es pot obtenir a través d'Internet, a l'adreça electrònica que s'indica en la convocatòria, o bé a les dependències i adreces que s'indiquen a la convocatòria
5.2 Les sol·licituds s'han de presentar dins del termini que indica la convocatòria, acompanyades de la documentació prevista a la base 6, a una de les dependències que s'indiquen a la convocatòria.
Les sol·licituds també es poden presentar pels mitjans que preveu l'article 38.4 de la Llei 30/1992, de 26 de novembre, de règim administratiu de les administracions públiques i del procediment administratiu comú.
5.3 La presentació de les sol·licituds implica la plena acceptació de les bases reguladores i l'autorització a l'Administració de la Generalitat per comprovar els requisits de trobar-se al corrent de les obligacions tributàries amb l'Estat i amb la Generalitat de Catalunya i de les obligacions amb la Seguretat Social imposades per les disposicions vigents..6 Documentació
6.1 Les sol·licituds han d'anar acompanyades dels documents següents:
a) Declaració responsable d'estar al corrent de les obligacions tributàries i amb la Seguretat Social o, si s'escau, de no estar subjecte a aquestes obligacions.
b) Declaració responsable conforme no es troba en cap dels supòsits previstos a l'article 13 de la Llei 38/2003, de 17 de novembre, general de subvencions.
c) Declaració sobre si s'han obtingut o s'han demanat altres ajuts o subvencions per a la mateixa finalitat i el volum d'aquest finançament, amb indicació del programa al qual s'ha acollit i l'entitat concedent.
En cas de no haver sol·licitat altres ajuts o subvencions, declaració responsable en aquest sentit.
d) En cas que el sol·licitant realitzi activitat econòmica, fotocòpia compulsada del document acreditatiu de l'alta en l'impost sobre activitats econòmiques i l'últim rebut, o declaració responsable de l'exempció de l'impost.
e) Full de domiciliació bancària degudament emplenat, d'acord amb el model normalitzat disponible a l'adreça d'Internet indicada a la convocatòria i a les dependències i adreces previstes a la convocatòria.
f) Fotocòpia compulsada del NIF de l'ADF i del DNI del president que signa la sol·licitud.
g) Si els sol·licitants de l'ajut no són els titulars dels terrenys on se situen els punts d'aigua s'han de presentar el permís de la propietat a executar les actuacions sol·licitades.
h) La descripció de l'actuació o actuacions per a les quals se sol·licita subvenció, amb un mapa de localització del punt d'aigua i dues fotografies actuals del punt d'aigua (panoràmica i detall).
i) Pressupost de l'actuació o actuacions per a les quals se sol·licita subvenció.
j) Certificat de l'acord de la Junta Directiva de l'ADF d'emprendre les actuacions.
6.2 D'acord amb el previst a l'article 35.f de la Llei 30/1992, de 26 de novembre, de règim jurídic de les administracions públiques i del procediment administratiu comú, no cal aportar els documents indicats a les lletres e) i f) de l'apartat 1 en cas que el/la sol·licitant ja els hagués presentat anteriorment al departament de Medi Ambient i Habitatge sempre que no hagin transcorregut més de cinc anys des de la presentació i que no hagin experimentat cap modificació.
En aquest supòsit, el sol·licitant ha de presentar la declaració, que consta annexa a l'imprès de sol·licitud, conforme no hi ha hagut modificacions, amb indicació de la data i l'òrgan o dependència en què van ser presentats els documents i, si es coneix, el procediment a què feien referència.
Si el Departament de Medi Ambient i Habitatge, per causes alienes a la seva actuació, no pot aconseguir els documents, ha de requerir el/la sol·licitant perquè els aporti en el termini de 10 dies.
6.3 Si la sol·licitud no reuneix els requisits previstos o no s'hi adjunta tota la documentació requerida, la unitat competent per tramitar el procediment ha d'atorgar a la persona sol·licitant un termini de 10 dies per tal que esmeni la deficiència detectada o aporti la documentació requerida, amb la indicació que si no ho fa s'entendrà que desisteix de la seva sol·licitud, prèvia resolució de l'òrgan competent per a la tramitació del procediment, que s'ha de notificar al/a sol·licitant.
Aquesta resolució és recurrible en alçada davant el director general competent.
6.4 Les sol·licituds presentades fora del termini previst a la convocatòria no són admeses a tràmit.
L'òrgan competent per tramitar el procediment dicta la resolució corresponent, que és recurrible en alçada davant el director general competent..7 Procediment de concessió
7.1 La tramitació del procediment per a la concessió de les subvencions correspon a l'òrgan que designi la convocatòria.
En el cas que la dotació pressupostària prevista a la convocatòria no sigui suficient per concedir totes les subvencions demanades, s'aplica el procediment de concurrència competitiva, amb la valoració de les sol·licituds d'acord amb els criteris de prioritat previstos a la base 8, per un òrgan col·legiat integrat per un mínim de tres membres que es determinen a la convocatòria.
7.3 L'òrgan que tramita el procediment, a iniciativa pròpia o a instància de l'òrgan col·legiat previst a l'apartat 2, pot demanar a la persona sol·licitant de la subvenció, amb un requeriment motivat, la informació o documentació complementària que sigui necessària en qualsevol moment del procediment anterior a la proposta de resolució, per tal que sigui aportada en el termini de 10 dies des de la recepció de la notificació corresponent amb la indicació que si no ho fa perd el dret al tràmit..8 Criteris de priorització
Les sol·licituds presentades es prioritzen d'acord amb els criteris següents:
a) Actuacions d'impermeabilització en punts d'aigua de la xarxa bàsica que tenen capacitat d'auto-abastament i estat situats en un perímetre de protecció prioritària.
b) Actuacions diferents de la impermeabilització de punts d'aigua de la xarxa bàsica que tenen capacitat d'autoabastament i estat situats en un perímetre de protecció prioritària.
c) Actuacions encaminades a què un punt d'aigua de la xarxa bàsica situat en un perímetre de protecció prioritària es pugi autoabastir en un perímetre de protecció prioritària.
d) Les restants actuacions de reparació i manteniment sol·licitades en relació a punts d'aigua de la xarxa bàsica situats en un perímetre de protecció prioritària.
e) Les restants actuacions de reparació i manteniment de punts d'aigua de la xarxa bàsica situats fora d'un perímetre de protecció prioritària.
En el cas que les disponibilitats pressupostàries no permetin atendre totes les sol·licituds que es troben en un mateix nivell de prioritat, un cop ateses les dels novells de prioritat superiors, el crèdit disponible es prorrateja entre totes sol·licituds del nivell de prioritat indicat..9 Resolució
9.1 La concessió de les subvencions es fa per resolució del director o directora general del Medi Natural, en base a la proposta elaborada per l'òrgan col·legiat previst en la base 7.2 que li és presentada pel cap de l'òrgan que tramita el procediment.
9.2 La resolució ha de ser motivada i ha de contenir com a mínim:
a) La identificació de les persones sol·licitants a les quals es concedeix subvenció.
En cas que la sol·licitud de subvenció sigui per a actuacions diverses i no se subvencionin totes, s'han d'identificar les subvencionades.
c) La forma de justificació de l'execució de l'objecte de la subvenció.
d) La indicació expressa de la desestimació de les sol·licituds admeses a la convocatòria que no han obtingut subvenció.
e) Si la resolució exhaureix o no la via administrativa, amb indicació dels recursos que s'hi poden interposar, l'òrgan davant el qual s'han de presentar i el termini per interposar-los.
9.3 El termini màxim per resoldre i notificar la resolució és de sis mesos des de la data de finalització del termini de presentació de sol·licituds.
Sens perjudici de l'obligació de resoldre, transcorregut el termini de sis mesos sense que s'hagi dictat i notificat la resolució expressa, les sol·licituds s'entenen desestimades per silenci administratiu..10 Notificació
La resolució que posa fi al procediment es notifica individualment a les persones interessades en els termes i d'acord amb els requisits que preveuen els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú..11 Acceptació
Les subvencions concedides han de ser acceptades de manera expressa per la persona beneficiària i l'acceptació s'ha de trametre al Departament de Medi Ambient i Habitatge en el termini de deu dies a partir de la data de recepció de la notificació de la resolució de concessió.
L'acceptació s'ha de fer en el model normalitzat que ha d'incloure la declaració responsable de la persona beneficiària d'estar al corrent de les obligacions tributàries amb l'Estat i amb la Generalitat i de les obligacions amb la Seguretat Social.
El model normalitzat es pot obtenir en els mateixos llocs indicats a la base 5.1..12 Publicitat
El Departament de Medi Ambient i Habitatge dóna publicitat a les subvencions concedides en el termini d'un mes des de la data de la resolució que posa fi al procediment, mitjançant l'exposició d'una relació d'aquestes al tauler d'anuncis que s'indica a la convocatòria.
A més, les subvencions d'import igual o superior a 3.000 euros es publiquen en el Diari Oficial de la Generalitat de Catalunya..13 Renúncia i devolució voluntària
En cas que la subvenció concedida impliqui un excés de finançament d'acord amb el previst en aquestes bases, perquè el cost efectiu de l'activitat realitzada sigui inferior a l'inicialment previst o perquè s'hagin obtingut altres ajuts per a la mateixa activitat amb posterioritat a la concessió de la subvenció, els beneficiaris poden renunciar voluntàriament a l'excés de finançament obtingut.
En el cas que l'excés hagués estat pagat en concepte de bestreta, s'haurà de retornar aquest excés amb els interessos legals corresponents.
El mitjà per efectuar aquesta devolució serà d'ingrés de l'import al compte restringit d'ingressos de la Generalitat de Catalunya..14 Justificació
Els beneficiaris de les subvencions han de presentar davant del Departament de Medi Ambient i Habitatge en el termini previst en la convocatòria la documentació següent:
a) Memòria econòmica justificativa del cost de les activitats realitzades, la qual ha de contenir:
Factures originals de les despeses imputades a la subvenció o documents de valor probatori equivalent en el tràfic jurídic mercantil o amb eficàcia administrativa, i documentació que n'acrediti el pagament.
Relació classificada de les despeses de l'activitat, amb identificació del creditor i del document, el seu import, data d'emissió i data de pagament, així com el percentatge imputat, en el seu cas.
En el cas de desviacions respecte al pressupost cal indicar-ne els motius.
b) Certificacions positives, emeses pels òrgans corresponents, d'estar al corrent de les obligacions amb la Seguretat Social..15 Pagament
La tramitació del pagament de la subvenció concedida s'inicia un cop presentada la documentació justificativa prevista a la base 14, i controlada l'actuació per l'òrgan competent per a la tramitació del procediment.
És requisit per al pagament de la subvenció l'acreditació que el beneficiari està al corrent de les obligacions tributàries i amb la Seguretat Social.
L'acreditació es fa mitjançant les certificacions positives emeses pels òrgans competents que aporta el beneficiari d'acord amb el previst a la base 13, o bé mitjançant la comprovació d'ofici per l'Administració de la Generalitat..16 Altres obligacions dels/de les beneficiaris/àries
A més de l'obligació de justificació, els/les beneficiaris/àries de les subvencions tenen les obligacions següents:
b) Comunicar al Departament de Medi Ambient i Habitatge qualsevol modificació en l'actuació subvencionada o en el seu cost o qualsevol canvi en la destinació de la subvenció.
Per tal que les modificacions siguin acceptades per l'òrgan que concedeix la subvenció és necessari que estiguin degudament motivades, que no impliquin variar la finalitat de la subvenció i que es presentin abans que finalitzi el termini per a la realització de l'actuació.
La resolució per la qual s'accepten les modificacions ha d'indicar si aquestes impliquen la modificació de l'import de la subvenció.
En cas de manca de resolució i notificació en el termini d'un mes es considera que les modificacions no s'accepten.
c) Comunicar al Departament de Medi Ambient i Habitatge l'obtenció d'altres subvencions per a la mateixa finalitat diferents de les indicades en la sol·licitud, procedents de qualsevol de les administracions o entitats públiques o privades nacionals o internacionals.
Aquesta comunicació pot donar lloc a la modificació de l'import de la subvenció per l'òrgan concedent.
d) Sotmetre's a les actuacions de comprovació del Departament de Medi Ambient i Habitatge i a les actuacions de control de la Intervenció General de la Generalitat, la Sindicatura de Comptes o altres òrgans competents, i aportar tota la informació i documentació que els sigui requerida en l'exercici de les actuacions anteriors.
f) Procedir al reintegrament dels fons percebuts en el cas de revocació de la subvenció en els termes que s'indiqui a la resolució corresponent.
g) A fer constar clarament el suport del Departament de Medi Ambient i Habitatge en tots els materials editats, escrit, gràfics o audiovisuals de les actuacions subvencionades..17 Comprovació i control
17.1 L'òrgan competent per a la tramitació és l'encarregat d'efectuar la comprovació sobre la realització de l'activitat subvencionada d'acord amb la finalitat i els requisits previstos a la convocatòria, a les bases reguladores aprovades per aquesta Ordre i a la resta de normativa que li és d'aplicació.
17.2 Els/les beneficiaris/àries han de proporcionar en tot moment la informació que se'ls demani respecte de la subvenció concedida i sotmetre's a les actuacions de comprovació de la Intervenció General de la Generalitat, de la Sindicatura de Comptes i altres òrgans competents d'acord amb la normativa aplicable..18 Revocació i reintegrament
Són causes de revocació i, si s'escau, de reintegrament de les quantitats rebudes, les que estableixen l'article 99 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions..19 Règim sancionador
El règim sancionador és el que preveuen l'article 100 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, general de subvencions..20 Normativa aplicable
En tot el que no preveuen expressament aquestes bases, són d'aplicació les disposicions següents: el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791A, de 31.12.2002); l'Ordre d'1 d'octubre de 1997, sobre tramitació, justificació i control d'ajuts i de subvencions (DOGC núm. 2500, de 21.10.1997); els preceptes bàsics de la Llei 38/2003, de 17 de novembre, general de subvencions (BOE núm. 276, de 18.11.2003) i del seu Reglament, aprovat pel Reial decret 887/2006, de 21 de juliol (BOE núm. 176, de 25.7.2006); la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989), i la Llei 30/1992, de 26 de novembre, de règim jurídic de les administracions públiques i el procediment administratiu comú (BOE núm. 285, de 27.11.1992), així com el que disposa la Llei de pressupostos de la Generalitat de Catalunya que sigui d'aplicació a l'exercici pressupostari corresponent, i la resta de normativa aplicable.